राजदूत भण्डारी र बंगलादेशका विदेशमन्त्री महमुदबीच भेटवार्ता
बंगलादेशका लागि नेपाली राजदूत घनश्याम भण्डारी र बंगलादेशका नव नियुक्त विदेशमन्त्री हसन महमुदबीच आइतबार भेटवार्ता भएको छ ।
काठमाडौँ — बंगलादेशका लागि नेपाली राजदूत घनश्याम भण्डारी र बंगलादेशका नव नियुक्त विदेशमन्त्री हसन महमुदबीच आइतबार भेटवार्ता भएको छ ।ढाकास्थित नेपाली दूतावासका अनुसार सो अवसरमा उनीहरुले दुई मुलुकको सम्बन्धलाई थप बलियो बनाउने विषयमा छलफल गरेका थिए । उनीहरुबीच उर्जा, व्यापार, शिक्षा, पर्यटन र जनस्तरको सम्बन्धलाई थप प्रगाढ बनाउने विषयमा छलफल भएको दूतावासले जनाएको छ । 